- Mastersyken har oppstått fordi vi er så heldige å ha gratis utdannelse i Norge. Helt fra videregående og ungdomsskole får man studere det man vil, men egentlig burde man styre utdanningen etter arbeidsmarkedet. Tenk at vi har underskudd på ingeniører, mens populistiske utdannelser som media og utviklingsstudier blir eskalerte ut av proporsjoner, sier hun.
- Men nå flater for eksempel ingeniørmangelen ut, det kan være vanskelig å justere studietilbud etter konjunkturer?
- Ja, man må styre etter prognoser og de er usikre. Men skal man tilby gratis utdannelse bør det styres mer av arbeidsmarkedet enn i dag. Man må se på hvor behovet er. Skal alle få betalt for å ta en master i teatervitenskap eller andre fag der det ikke finnes jobber?